
Nr. 6711/22.04.2025
REFERAT DE APROPBARE,

Subsemnatul Dincă Florin Ionuţ, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre pentru modificarea şi completarea Hotărârii Consiliului Local nr. 5/26.01.2022 privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege.
Având în vedere OUG nr. 57/2019 privind Codul administrativ, cu modificările şi completările ulterioare, Legea nr. 477/2003 privind pregătirea economiei naţionale şi a teritoriului pentru apărare, republicată, Normele metodologice de aplicare a Legii nr. 477/2003 privind pregatirea economiei nationale si a teritoriului pentru aparare, republicată, aprobate prin HG nr, 370/2004, precum şi Normele metodologice privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război, aprobate prin Ordinul 109/2003, vă prezint următoarele :
- prin Hotărârea Consiliului Local nr. 5/26.01.2022 au fost  stabiliţi agenţii economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege;
- prin adresa nr. 75/PH din 4.03.2025, înregistrată la primăria oraşului sub nr. 3869/7.03.2025,  Structura Teritorială pentru Probleme Speciale Prahova solicită consiliului local întocmirea/actualizarea  Carnetului de mobilizare care cuprinde, printre alte documente, şi   Extrasul din Programul de aprovizionare cu produse agroalimentare ce urmează a fi distribuite raţionalizat populaţiei, extras ce ne-a fost înaintat de structura judeţeană;
- în extrasul înaintat sunt prevăzute categoriile de produse agroalimentare care se distribuie, în sistem raţionalizat, populaţiei în situaţii de mobilizare, precum şi agenţii economici care au sarcini să asigure categoriile şi cantităţile  de produse cuprinse în program;
-  în anexa la hotărâre au  fost stabiliţi 6 agenţii economici, care îşi desfăşoară activitatea în oraşul Boldeşti-Scăeni cu specific desfacere produse agroalimentare, repartizaţi pe cartiere care vor  primi dispoziţii cu sarcinile în  aprovizionarea şi distribuirea către populaţie a produselor agroalimentare în regim raţionalizat pentru populaţia arondată fiecărui magazin;
- urmare modificărilor produse în reţeaua de magazine de la nivelul oraşului se impune modificarea anexei la hotarâre cu  agenţii economici.
Faţă de cele mai sus prezentate propun modificarea reţelei  de  magazine prin care se realizează  aprovizionarea şi distribuirea către populaţie a produselor agroalimentare în regim raţionalizat, conform anexei.
În speranţa aprobării, vă mulţumesc anticipat!
PRIMAR,
DINCĂ FLORIN IONUŢ

